Încătușat pentru că a refuzat să se legitimeze și a încercat să fugă de polițiști. I s-a întâmplat unui bărbat din Constanţa, meloman din fire.

Acesta se afla în autobuz şi, la un moment dat, a început să asculte muzică de pe telefonul mobil, la un volum deranjant pentru ceilalţi călători. Când i s-a atras atenția, bărbatul a devenit recalcitrant.

A fost nevoie de intervenţia poliţiştilor, care l-au coborât din autobuz în cătuşe. Pentru fapta sa, melomanul de ocazie s-a ales şi cu o amendă de 300 de lei.